Z A P I S N I K
14. sjednice Vijeća Mjesnog odbora „Pavao Šubić“ održane 07. srpnja 2026. 
Zagreb, Ulica Pavla Šubića 40 s početkom u 18,00 sati

Nazočni članovi Vijeća:
Nikolina Hrust, Marinka Bakula - Anđelić, Roman Roland i Josip Troha.

Odsutni članovi Vijeća :
Luka Čižmek.


Predsjedava Nikolina Hrust, predsjednica Vijeća.

Zapisnik vodi: Nikolina Hrust


Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Predsjednica Vijeća daje zapisnik 13. sjednice na verifikaciju.
Vijeće prihvaća tekst Zapisnika 13. sjednice bez izmjena.

Na prijedlog predsjednice  Vijeće jednoglasno utvrđuje 


DNEVNI  RED

	1. 
	Izvješće s javnog predstavljanja Nacrta prijedloga Odluke o smanjenju uporabe proizvoda od plastike i poticanja održivih praksi u Gradu Zagrebu, održanog 30. lipnja 2026.

	2. 
	Izvješće s  tribine "Daj prijedlog za bolji kvart" održane 01. srpnja 2026.

	3. 
	Pitanja, prijedlozi i obavijesti




Ad1. Izvješće s javnog predstavljanja Nacrta prijedloga Odluke o smanjenju uporabe proizvoda od plastike i poticanja održivih praksi u Gradu Zagrebu, održanog 30. lipnja 2026.

Predsjednica je izvjestila članove Vijeća o temama koje su bile prezentirane na Javnom predstavljanju Nacrta prijedloga Odluke o smanjenju uporabe proizvoda od plastike i poticanja održivih praksi u Gradu Zagrebu kojemu je prisustvovala 30. lipnja 2026. godine u Staroj gradskoj vijećnici u Ćirilometodskoj 5.





Ad2. Izvješće s  tribine "Daj prijedlog za bolji kvart" održane 01. srpnja 2026.

[bookmark: _GoBack]Marinka Bakula Anđelić prisustvovala je Tribini „Daj prijedlog za bolji kvart za 2027.“ te je članove Vijeća izvjestila o prezentiranim temama.
Nikolina Hrust pozvala je članove Vijeća da razmisle koje bi aktivnosti mogli predložiti za navedeni projekt te da će građane putem stranice Mjesnog odbora „Pavao Šubić“ na Facebooku i preko e-mail adrese pozvati građane da predlože aktivnosti vezane uz uređenje javnoprometnih površina i objekata, igrališta i zelenih površina i drugih sličnih javnih objekata i površina, preko web stranice https://eparticipativno.zagreb.hr/

Ad3. Pitanja, prijedlozi i obavijesti

Predsjednica obavještava članove Vijeća o pristiglim e-porukama građana na e-adresu Vijeća Mjesnog odbora „Pavao Šubić“ koji su bili vezani uz pritužbe građana na buku koja prati manifestaciju PLACe MARKET na području tržnice Kvatrić.
Predsjednica je izvjestila članove i o poslanim e-porukama gradskim službama na temu zagađivanja zraka pri radu ugostiteljskog objekta „Tomislav“ za koje su također dobili pritužbe i molbe za pomoć sugrađana.
Predsjednica  je izvjestila o prijavi građana i potrebi popravka oštećenog kolnika ispred zgrada Šubićeva 21-25. Zaključak koje je donesen na 13. sjednici, proslijeđen je Vijeću Gradske četvrti Donji grad na daljnje postupanje.
Predsjednica je izvjestila članove Vijeća o nezadovoljstvu građana radovima na obnovi tramvajske pruge u Ulici kralja Zvonimira te autobusnom linijom 602 uvedenom umjesto tramvaja zbog nepostojanja stajališta između Heinzelove i Šubćeve ulice.
Također je ponovljen prijedlog da se na sjednicu u rujnu pozove komunalni redar koji bi članovima Vijeća podnio izvješće o problemima i pritužbama građana na području Mjesnog odbora „Pavao Šubić“.






Sjednica je završila u 19.00 sati

KLASA: 024-08/26-003/1457 
URBROJ: 251-13-11-4/023/26-2 
Zagreb, 07. srpnja 2026.

Zapisnik uredila:
Nikolina Hrust
Predsjednica
Vijeća Mjesnog odbora „Pavao Šubić“

Nikolina Hrust

